สวัสดีค่ะ อยากสอบถามหน่อยค่ะว่า รอบเดือนเดือนก.ค.มาประมาณวันที่24ก.ค.- 29ก.ค. แล้วในวันที่12ส.ค.ได้มีการช่วยตัวเองแบบไม่ได้สอดใส่ หลังจากนั้น มีเลือดปนออกมาพร้อมตกขาว และค่อยๆมีเลือดเพิ่มมากขึ้นเหมือนประจำเดือนค่ะ จนวันนี้วันที่19ส.ค.ก็ยังมีอยู่ค่ะ แต่ว่าไม่มีอาการปวดท้องใดๆ เลยอยากทราบว่าแบบนี้คือเลือดประจำเดือนหรือว่าเลือดอะไรหรอคะ แล้วเลือดมันจะหมดไปไหมคะก่อนหน้านี้เมื่อประมาณเกือบ2ปีที่แล้วก็เคยมีอาการประจำเดือนมา2ครั้งใน1เดือนค่ะ เคยไปหาแล้ว คุณตรวจภายในให้ไม่เจออะไรผิดปกติ คุณบอกว่าเป็นเพราะไข่ทั้งสองข้างในรังไข่ตกไม่เท่ากัน ทำให้ประจำเดือนมา2ครั้งใน1เดือน คุณเลยให้กลับไปออกกำลังกายและคอยจดรอบเดือนของตัวเอง หลังจากนั้นก็ไม่มีความผิดปกติค่ะ ประจำเดือนมาครั้งเดียวต่อเดือนและสม่ำเสมอจนกระทั่งมาเกิดอาการตามที่เล่าให้คุณฟังไปด้านบนค่ะ เลยอยากทราบว่ามันคืออาการเดิมที่เคยเป็นหรือว่ามีความผิดปกติอะไรรึเปล่าคะ
สวัสดีค่ะ การช่วยตัวเองแบบไม่มีการสอดใส่อวัยวะเพศชายนั้น ไม่น่าจะทำให้เกิดการตั้งครรภ์ หรือมีผลใดๆต่อรอบเดือนการมีเลือดออกผิดปกติทางช่องคลอด อาจมีสาเหตุต่างๆเช่น ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลที่บริเวณช่องคลอดหรือปากมดลูกซึ่งถ้ามีเลือดออกผิดปกติทางช่องคลอดไม่เป็นไปตามรอบเดือน เป็นอาการที่ควรไปพบแพทย์เพื่อตรวจเพิ่มเติมต่อไป ถ้าเลือดออกมาก เจ็บเยอะ ปวดท้องน้อยควรรีบไป ในเบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง